कोणार्क सूर्य मंदिर
सन् १५६८ में ओड़िशा में मुस्लिमों का आतंक नियंत्रण में हो चुका था। परन्तु इसके बाद भी हिन्दू मन्दिरों को तोड़ने के निरंतर प्रयास होते रहे। इस समय पुरी के जगन्नाथ मन्दिर के पंडों ने भगवान जगन्नाथ जी की मूर्ति को श्रीमन्दिर से हटाकर किसी गुप्त स्थान पर छुपा दिया था। इसी प्रकार, कोणार्क के सूर्य मंन्दिर के पंडों ने प्रधान देवता की मूर्ति को हटा कर, वर्षों तक रेत में दबा कर छिपाये रखा। बाद में, यह मूर्ति पुरी भेज दी गयी और वहां जगन्नाथ मन्दिर के प्रांगण में स्थित, इंद्र के मन्दिर में रख दी गयी। अन्य लोगों के अनुसार, यहां की पूजा मूर्तियां अभी भी खोजी जानी बाकी हैं। लेकिन कई लोगों का कहना है, कि सूर्य देव की मूर्ति, जो नई दिल्ली के राष्ट्रीय संग्रहालय में रखी है, वही कोणार्क की प्रधान पूज्य मूर्ति है।
सौपर्निका नदी
सौपर्निका नदी (Souparnika River) भारत के कर्नाटक राज्य में बहने वाली एक नदी है। यह पश्चिमी घाट की पहाड़ियों में उत्पन्न होती है और कोल्लूर के मूकाम्बिका मन्दिर के समीप गुज़रती है, जिस कारणवश इसे कोल्लूरु नदी (Kolluru River) भी कहा जाता है और यह हिन्दूओं के लिए एक पवित्र नदी है। फिर इसका संगम वराही नदी, केदका नदी, चक्र नदी और कुब्जा नदी से होता है। इस संयुक्त नदी को पंचगंगावल्ली नदी कहा जाता है, और यह कुछ दूर बहकर अरब सागर में विलय हो जाती है।